text: Rumænere sigtet for dokumentfalsk 
  13 august 2015 kl. 11.59
  Rumænske mænd fremstillet i grundlovsforhør i retten i Sønderborg sigtet for forsøg på dokumentfalsk
  Ved en kontrol ved grænsen i Frøslev onsdag blev en bil med to rumænske mænd undersøgt af personale fra SKAT og Udlændinge Kontrol Afdelingen i Padborg.
  Det viste sig, at der i en rygsæk i bilen lå et større antal ark med påtrykte danske pantmærker samt udklippede stregkoder.
  Det er politiets opfattelse, at mærkerne skulle bruges til at svindle sig til returpant i Danmark. Derfor blev de to mænd torsdag fremstillet i grundlovsforhør i retten i Sønderborg sigtet for forsøg på dokumentfalsk.
  Dommeren valgte imidlertid ikke at varetægtsfængsle de to mænd. Syd- og Sønderjyllands Politi opretholder dog sigtelserne mod dem og har kæret afgørelsen.
  Rumænske mænd fremstillet i grundlovsforhør sigtet for forsøg på dokumentfalsk #politidk http://t.co/EKAvpVl4E4
  
  